title: Tildera, tawadayikya senyesa moe werd (trutca ke Pissarro)
text: Trutca va jotafa tawadayikya senyesa moe levion dolisteyen is divdaakewes nak ke werdxo nedir. Alto ke battanya va adoloda dade ewava tazukar, i va adoloda solparsasa ton toloy seg. Patectoy tir dem kenefa afifa is xufa kelda wale miduxo is govitafo ruxaxo dem amna is luc is aal kadimeon. Abdi tubalkara va tawamidura, nakxo kan dolistesiki zo gabeyed isen batcoba tiyir altokapaf lag. Moi dolistera, werd moe sid kan intafa treda tantazukon zo walmuneyer enide lokalion di turodaweyer.